open-index/open-wikipedia-markdown huggingface dataset:
Alien Resurrection

***Alien Resurrection*** (títol orichinal en anglés, en aragonés ***Resurrección de l'alienichena***, estrenada en Aragón con o títol d***'Alien: Resurrección***) ye una cinta de cine estausunidense de cine de terror y cine de ciencia-ficción estrenada l'anyo 1997, dirichida por Jean-Pierre Jeunet seguntes un guión adaptau por Joss Whedon (basau en os personaches creyaus por Dan O'Bannon y Ronald Shusett ta *[[Alien (cinta)|Alien]]*, la primera cinta d'a franquicia *[[Alien (franquicia)|Alien]]*), con una banda sonora orichinal de John Frizzell, una dirección de fotografía de Darius Khondji y una producción cinematografica de Gordon Carroll, David Giler, Sigourney Weaver, Walter Hill y Bill Badalato ta la productoras *[[20th Century Fox]]* y *[[Brandywine Productions]]*. Conta con un elenco d'actors formau por Sigourney Weaver, Nicole Fellows, Winona Ryder, Dominique Pinon, Ron Perlman, Gary Dourdan, Michael Wincott, Kim Flowers, Dan Hedaya, J. E. Freeman, Brad Dourif, Raymond Cruz, Leland Orser, Carolyn Campbell, Marlene Bush, David St. James y Tom Woodruff Jr., entre d'atros.

200 anyadas dimpués d'os escaicimientos narraus en *[[Alien 3]]* (1992, David Fincher), a tecnolochía ha abanzau muitismo, y los militars consiguen recuperar una part de l'ADN d'a *tenient Ripley*, esbarranchau con l'ADN de l'alien. Dimpués de muitas prebas en una nau espacial que funciona como labroratorio secreto y clandestino, consiguen l'exito en as suyas investigacions y logran clonar a *Ripley*, a qui dimpués extirpan l'alien implantau en o suyo cuerpo. Tanimientres, una part de l'ADN de l'alien fa parte ya indisolublement de l'ADN de *Ripley*. L'alien que li han extirpau ye una reina que pone, y los huevos que pone amenistan un huespeda, asinas que lo cheneral que manda la instalación contracta a uns mercenarios ta que li subministren cuerpos humans y istos secuestran una nau espacial que tranporta los cuerpos dormius de treballadors que marchan ta terraformar una planeta, que una vegada entregaus a los militars istos fan servir como cuerpos receptors d'os huevos ta creyar una cheneración d'aliens. Tanimientres, os aliens consiguen fuyir d'o suyo encadamiento y prencipian a atacar a os militars, que mueren u fuyen d'a nau, deixando nomás que a lo chicot grupo de mercenarios y a *Ripley*, que han de colaborar ta sobrevivir, con l'agravant de que, en cumplimieno d'os protocolos de seguridat, a nau en que se troban éls y los aliens torna en o suyo puerto base, que no ye atro que la Tierra. Y toz saben que, si los aliens plegan en a Tierra, será lo fin d'a Humanidat.

A cinta s'ambienta en o espacio exterior en o sieglo XXIV, y las suyas escenas se filmoron en Ottawa en Ontario y en Winnipeg en Manitoba (Canadá) y en Long Beach en California (Estaus Unius), amás d'en os *[[20th Century Fox Studios]]* en Los Angeles, tamién en California.

Ye una cinta que ha recibiu cuantos premios y noninacions, encara que garra d'istos premios no perteneixe a los premios cinematograficos mas destacaus.

## Elenco

## Se veiga tamién
* Cine en 1997.
* Cintas de 1997.

## Referencias

## Vinclos externos
Nava de la Asunción

**Nava de la Asunción** ye un municipio espanyol d'a comunidat autonoma de Castiella y Leyón que se troba en a provincia de Segovia. A suya población ye de 2.751 habitants (2022) en una superficie de 83,15 km² con una densidat de población de 33 hab/km².

## Referencias
Taxista

Un o una **taxista** ye una persona que conduz un taxi, ye decir, un auto que s'emplega ta lo transporte de personas d'un puesto a atro a demanda d'o client, qui nomás indica que lo suyo lugar concreto de destín y paga un pre en función d'a durada y d'a distancia d'o recorriu feito por o taxi, amás de bels posible suplementos.

Lo pre a abonar ye marcau por un regular en un taximetro que calcula automaticament o pre en función d'os parametros legalment marcaus por l'achuntamiento correspondient, encara que en bels puestos o pre ye libre y fixau por acuerdo entre taxista y client.

## Referencias

## Vinclos externos
The Clearing (cinta)

***The Clearing*** (títol orichinal en anglés, en aragonés ***A liquidación***, estrenada el Aragón con o títol en castellano de ***La sombra de un secuestro***, en aragonés ***La uembra d'un secuestro***) ye una cinta de cine estausunidense de cine d'intriga estrenada l'anyo 2004, dirichida por Pieter Jan Brugge seguntes un guión orichinal d'él mesmo y de Justin Haythe, con una banda soora orichinal de Craig Armstrong y una producción cinematografica de Pieter Jan Brugge, Jonah Smith y Palmer West ta las productoras *[[Blue Ridge Motion Pictures]]*, *[[Fox Searchlight Pictures]]*, *[[Mediastream Dritte Film GmbH & Co. Beteiligungs KG]]*, *[[Thousand Words]]* y *[[Wildwood Enterprises]]*. Conta con un elenco d'actors formau, entre d'atros, por Robert Redford, Helen Mirren, Willem Dafoe, Alessandro Nivola, Matt Craven, Melissa Sagemiller, Wendy Crewson, Larry Pine y Diana Scarwid.

A cinta s'inspira en un caso real, o secuestro de Gerrit Jan Heijn, un empresario neerlandés, en os Países Baixos en 1987, y conta cómo *Wayne Hayes*, un empresario, vive en un suburbio de Pittsburgh, en Pennsilvania, a on nomás viven que personas bien cabaleras. Vive con su muller, *Eileen*, y ya suenia con pasar bien luego a la retreta. Tanimientres, ye secuestrau por *Arnold Mack*, qui resulta estar un d'os suyos antigos treballadors y de qui no s'acorda, encara que tiene prou buena memoria y ye buen fisonomista. Preba de negociar con o secuestrador, qui li diz que treballa por cuenta d'atros, y d'atra man su muller tracta con o *[[Federal Bureau of Investigation]]* ta conseguir a suya liberación. Mientres l'abance d'a investigación, *Eileen* conoix que su mariu no heba rematau con una relación extramatrimonial que teneba con una antiga emplegada encara que li heba prometiu rematar-la. Finalment, o secuestrador, que actúa en solitario, contacta con *Eileen* y recibe lo rescate, pero no libera a *Wayne* porque en realidat l'heba matau antes de cobrar os diners.

A cinta s'ambienta en a suya epoca actual (2004) en Pittsburgh y atros puestos de Pennsilvania, y las suyas escenas se filmoron en Asheville  (Carolina d'o Norte), Atlanta (Cheorchia) y Pittsburgh (Pennsilvania).

D'atra man, se tracta d'una cinta que ha recibiu bella nominación a bel premio, pero que no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2004.
* Cintas de 2004.

## Referencias
Mindhunters

***Mindhunters*** (títol orichinal en anglés, en aragonés ***Cazadors de mentes***, estrenada en Aragón con o suyo títol traduciu enta lo castellano como ***Cazadores de mentes***) ye una cinta de cine policiaco d'intriga de terror coproducida por o cine estausunidense, lo cine britanico, lo cine neerlandés y lo cine finlandés, estrenada l'anyo 2004, dirichida por Renny Harlin seguntes un guión adaptau por Wayne Kramer y Kevin Brodbin (basau en una historia de Wayne Kramer), con una banda sonora orichinal de Tuomas Kantelinen, una dirección de fotografía de Robert Gantz y una producción cinematografica de Cary Brokaw, Akiva Goldsman, Robert F. Newmyer, Jeffrey Silver y Rebecca Spikings ta las productoras *[[Dimension Films]]*, *[[Intermedia Films]]*, *[[Outlaw Productions]]*, *[[Avenue Pictures]]* y *[[Weed Road Pictures]]*. Fan parte de l'elenco d'a cinta, en os suyos papels principals, os actors Kathryn Morris, LL Cool J, Jonny Lee Miller, Patricia Velásquez, Clifton Collins Jr., Eion Bailey, Will Kemp, Val Kilmer, Christian Slater, Trevor White, Cassandra Bell, Jasmine Sendar, Anthonie Kamerling y Daniël Boissevain.

Un grupo d'achents d'o *[[Federal Bureau of Investigation]]* ye recebindo entrenamiento en perfilamiento criminal y lo suyo instructor, *Jake Harris*, lis presenta escenarios criminals reals, con decoraus y maniquins ta representar fidelment a escena d'o crimen y fer-los resolver o caso. Forman o grupo *Bobby*, *Vince*, *Nicole*, *Sara*, *Rafe* y *Lucas*, amás de *JD*, qui diriche lo grupo y secretament ye l'amant de *Nicole*. *Vince* consigue leyer d'amagau as notas d'evaluación de *Harris* y descubre que ni él ni *Vince* no aprebarán o curso. Tot o grupo marcha enta una isla en Carolina d'o Norte, a on han d'analizar un nuevo escenario ficticio y en o zaguer momento s'adhibe a lo grupo *Gabe*, qui ha solicitau veyer en directo los metodos d'entrenamiento de *Harris*. En plegar en a isla, se troban aparentment solos, pero bien luego prencipan a morir poquet a poquet os miembros d'o grupo, anunciando-se lo momento d'a muerte de cadaguno por a troballa d'un reloch que marca la hora d'a muerte. Los supervivients se veyen obligaus a prebar de resolver o caso antes de que bel reloch anuncie la suya propia muerte.

A cinta s'ambienta en a epoca actual d'a cinta (2004) en Carolina d'o Norte y las suyas escenas se filmoron en Amsterdam y Zandvoort (Holanda Septentrional), Kootwijkerbroek (Gelderland), Delft, Den Haag y Noordwijk (Holanda d'o Sud) y Utrecht (provincia d'Utrecht) en os Países Baixos.

Se tracta d'una cinta que ya recibiu bellas nominacions a bels premios cinematograficos, encara que garra d'itos premios que ha recibiu no perteneix a los premios cinematograficos mas conoixius u destacaus.

## Elenco

## Se veiga tamién
* Cine en 2004.
* Cintas de 2004.

## Referencias
Progresión d'o récord mundial masculín de meya maratón

En iste articlo s'amuestra la **progresión d'o récord mundial masculín de [[meya maratón]]** dende l'anyo 1965 seguntes la *International Amateur Athletic Federation* (hue dita *[[World Athletics]]*), que reconoix y homologa nomás que los récords rechistraus dende 1998, encara que en a lista s'indican tamién os récords anteriors.

## Progresión
### No ratificaus

### Ratificaus

## Notas y referencias

## Vinclos externos
*  Progresión d'o récord mundial masculín de meya maratón en *worldathletics*.
Saigon Commandos

***Saigon Commandos*** (títol orichinal en anglés, en aragonés ***Comandos de Saigón***, estrenada en Aragón con o títol de ***Saigón Comandos***) ye una cinta de cine estausunidense de  cine d'acción policiaca ambientada en a guerra de Vietnam estrenada l'anyo 1988, dirichida por Clark Henderson seguntes un guión adaptau por Thomas McKelvey Cleaver (basau en una novela de Jonathan Cain), con una banda sonora orichinal de Samuel Ascunion y Noli Aurillo, una dirección de fotografía de Conrado Baltazar y Jun Pereira y una producción cinematografica a lu cudiau de John Schouweiler y Isabel Sumayao. Conta con un elenco formau por Richard Young, P. J. Soles, John Allen Nelson, Jimmy Bridges, Spanky Manikan, Joonee Gamboa, Willie Williams, Frederick Bailey, Pen Medina, Leo Martínez, Joe Mari Avellana, Steve Rogers, Ronnie Paterson, Earl Palma, Lupo Gosengfiao y David Giberson, entre d'atros actors.

Una unidat d'as *[[United States Army Special Forces]]* ye desplegada en Saigón mientres a guerra de Vietnam os anyos 1970, y la novia d'uno d'o sus miembros ye asasinada, y *Mark Stryker* decide investigar o caso en parar cuenta d'a ineptitut d'as autoridaz vietnamitas, que poseyen a churisdicción sobre lo caso en estar l'asasinada una vietnamita. *Mark* deserta y contacta con *Jean Lassiter*, una periodista estausunidense que ye investigando tamién una serie de crímens connectaus con o mundo d'o narcotrafico d'os cuals iste parixe fer parte. Entre toz dos descubren vinclos entre lo narcotrafico y los asasinatos y bels politicos vietnamitas corruptos, pero bien luego asasinan a lo hefe de *Mark*  y l'acusan a él de l'asasinato. Tanimientres, os narcotraficants tamién han secuestrau a *Jean*, y lo primer obchectivo de *Mark* ye de liberar-la, tenendo que amagar-se d'os suyos antigos companyeros que lo creyen culpable de l'asasinato d'o comandant y de bels atros crímens.

A cinta s'ambienta en os anyos 1970 en Saigón en Vietnam d'o Sud (hue Ciudat Ho Chi Minh, en Vietnam) mientres a guerra de Vietnam, y las suyas escenas se filmoron integrament en Filipinas

## Elenco

## Se veiga tamién
* Cine en 1988.
* Cintas de 1988.

## Referencias
Raising Helen

***Raising Helen*** (títol orichinal en anglés, en aragonés ***A devantada d'Hele***, estrenada en Aragón con o títol en castellano de ***Mamá a la fuerza***, en aragonés ***Mamá por fina fuerza***) ye una cinta de cine estausunidense de cine de comedia dramatica de romance estrenada l'anyo 2004, dirichida por Garry Marshall seguntes un gión adaptau por Jack Amiel y Michael Begler (basau en una historia de Patrick J. Clifton y Beth Rigazio), con una banda sonora orichinal de John Debney y Mark Vogel, una dirección de fotografía de Charles Minsky y una producción cinematografica d'Ashok Amritraj y David Hoberman ta las productoras *[[Touchstone Pictures]]*, *[[Beacon Pictures]]*, *[[Hyde Park Entertainment]]* y *[[Mandeville Films]]*. Conta con un eleno d'o cual en fan parte, entre d'atros actors, Kate Hudson, John Corbett, Joan Cusack, Hayden Panettiere, Spencer Breslin, Abigail Breslin, Helen Mirren, Felicity Huffman, Kevin Kilner, Sakina Jaffrey, Joseph Mazzello, Sean O'Bryan, Catherine Tayrien, Evan Sabara, Paris Hilton, Amber Valletta, Ethan Browne, Shannon Wilcox, Frank Campanella, Michael Esparza, Katie Carr, Rio Hackford, Héctor Elizondo, Larry Miller y Shakara Ledard.

*Helen* treballa como secretaria d'una achencia de modelos en Nueva York, a on i viven as suyas dos chirmanas, que son mais de familia responsables a diferencia de *Helen*, que en estar soltera vive sin garra responsablidat. Sindembargo, en morir en un accident d'auto una d'as chirmanas, *Lindsay*, con o suyo mariu, en leyer-se lo testamento troban que han decidiu confiar sus fillos previsorament a *Helen* y no a l'atra chirmana responsable, *Jenny*. Se tracta de *Sarah* (5 anyos), *Henry* (10 anyos) y *Audrey* (15 anyos), y con éls cambia en profundidat a vida de *Helen*, que se veye obligada a convertir-se en una mai y a afrontar os problema cutianos d'una familia con fillos y amás estando una d'as fillas una adolescent, encara que cadaguno d'os tres planteya la suya propia problematica. En primeras, *Helen* cambia de treballo, pero bien luego, en buscar escuela ta los ninos, conoix a *Dan Parker*, o mosén luterano que diriche la escuela, bien agradable, que l'aduya a comprender a los ninos y que bien luego amuestra intrés amoroso por ella.

A cinta s'ambienta en a suya epoca actual (2004) en a ciudat estausunidense de Nueva York, y las suyas escenas se filmoron en ixa mesma ciudat de Nueva York (Nueva York), en Glendale y Los Angeles (California) y en Springfield (Nueva Jersey), amás d'en os *[[Universal Studios]]* en Universal City, tamién en California.

Ye una cinta que ha recibiu bella nominación a bel premio, pero no a garra premio d'os mas conoixius u destacaus.

## Elenco

## Se veiga tamién
* Cine en 2004.
* Cintas de 2004.

## Referencias
Laws of Attraction

***Laws of Attraction*** (títol orichial en anglés, en aragonés ***Leis d'atracción***, estrenada en Aragón con o títol en castellano de ***Hasta que la ley nos separe***, en aragonés ***Dica que la lei mos desepare***) ye una cinta de cine de comedia romantica y de chudicios coproducida por o cine irlandés, o cine britanico, lo cine alemán y lo cine estausunidense estrenada l'anyo 2004, dirichida por Peter Howitt seguntes un guión adaptau por Robert Harling y Aline Brosh McKenna (basau en una historia d'ista zaguera), con una banda sonora orichinal d'Edward Shearmur, una dirección de fotografía d'Adrian Biddle y una producción cinematografica de David Bergstein, Julie Durk, David T. Friendly, Marc Turtletaub y Beau St. Clair ta las productoras *[[Mobius Pictures]]*, *[[Intermedia Productions]]*, *[[Deep River Productions]]*, *[[Irish DreamTime]]* y *[[Initial Entertainment Group]]*. De l'elenco d'a cinta fan parte, entre d'atros actors, Pierce Brosnan, Julianne Moore, Parker Posey, Michael Sheen, Frances Fisher, Nora Dunn, Mike Doyle, Allan Houston, Johnny Myers, Heather Ann Nurnberg, Brette Taylor y Sara Gilbert.

*Audrey Woods* ye una avogada de Nueva York especializada en esvurcios, estando la millor avogada d'a ciudat en ixa especialidat. En uno d'os suyos chudicios, l'avogau contrario ye *Daniel Rafferty*, en o que ella creye erroniament que ye lo suyo primer chudicio en a ciudat. Son de mentalidaz bien diferents: *Audrey* sigue estrictament as normas, pero *Daniel* se guía siempre por a suya intuición y ye mui anarquico. Garra d'os dos no ha perdiu mai un chudicio important, asinas que iste serña lo primero ta un d'éls, y qui finalment pierde por as trapazas de *Daniel* ye *Audrey*, prencipiando asinas una rvalidat entre toz dos en cuantos chudicios. Un día *Audrey* descubre que *Thorne Jamison*, una conoixida estrela de musica rock, enganya a su muller, y li proposa a ista estar la suya avogada en o esvurcio, pero *Serena*, una conoixida disenyadora de moda, prefiere contractar a *Daniel*. Como yera d'asperar, *Audrey* s'ufre como avogada a *Thorne*, qui l'accepta. Como un d'os puntosprincipals de discusuón en o chudicio d'esvurcio ye la propiedat d'un castiello en Irlanda clamau *Caisleán Cloiche*, toz dos avogaus marchan enta ixe país ta trobar-ie testigos a lo suyo favor. Como en o lugar se i celebra un festival romantico, toz dos i van convidaus y a lo día siguient descubren que, estando bien trapizaus toz dos, han celebrau a suya voda.

A cinta s'ambienta en o suyo momento actual (2004) en Nueva York en os Estaus Unius y en Irlanda, y las suyas escenas se filmoron en Cill Téagáin, Tóchar y atras localizacions en o condau de Cill Mhantáin y en Dublín en Irlanda, amás d'os *[[Ardmore Studios]]* en Bré en Cill Mhantáin y d'a propia ciudat de Nueva York en os Estaus Unius.

Ye una cinta que ha recibiu bellas nominacions a premios cinematograficos, pero que garra d'istos premios no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2004.
* Cintas de 2004.

## Referencias
Ouija (cinta de 2003)

:*Iste articlo ye sobre una cinta espanyola de cine d'intriga de terror de 2003; ta atros usos, se vaiga *'Ouija (desambigación)** y **Ouija (cinta)***.

***Ouija**' (títol orichinal, estrenada en Aragón con ixe mesmo títol) ye una cinta de cine espanyol de cine d'intriga de terror enguetrada l'anyo 2003 dirichida por Juan Pedro Ortega seguntes un guión adaptau por Carmen Abarca (basau en una historia de Jordi Orriols), con una banda sonora orichinal d'Arnau Bataller y Xavier Capellas, una dirección de fotografía de Gaizka Bourgeaud y una producción cinematografica a lo cudiau de José María González ta las productoras *[[Eleven Dreams]]* y *[[Ibarretxe & Co. S.L.]]*. Conta con un elenco d'actors formau por Ricard Sales, Montse Mostaza, Carlos Olivella, Núria Font, Jaume García Arija, Juan Inciarte, Victoria Lepori, Gemma Prats, Óscar García y José Antonio Duque, entre d'atros.

Un miembro d'un grupo d'amigos se presenta bel día con una ouija y convida a los suyos amigos a chugar-ie. Bien luego se troban que aparentment han invocau a un esprito amant d'a musica, que lis proposa poquet a poquet bellas prebas, cada vegada mas periglosas. Un d'os amigos un día explica que cada vegada tiene mas dolor de cabeza y que u día ha sangoniau, y bien luego muere. Cuan ixa mesma pauta se repite con atros miembros d'o grupo, los supervivients plegan en a conclusión de que l'esprito los ha poseyiu. Un familiar d'un d'os miembros, que ye mosén, *mosén Tomás*, lis explica que han invocau a un dimonio concreto, a qui li cuaca la musica como chustament s'escayece con toz os miembros d'o grupo d'amigos, y lis diz que no tornen a emplegar la ouija.

A cinta s'ambienta en o suyo momento actual (2003) en bel puesto indeterminau d'Espanya y las suyas escenas se filmoron en Barcelona y Terrassa (Catalunya) y Bilbau (País Basco).

## Elenco

## Se veiga tamién
* Cine en 2003.
* Cintas de 2003.

## Referencias
Sotosalbos

**Sotosalbos** ye un municipio espanyol d'a comunidat autonoma de Castiella y Leyón que se troba en a provincia de Segovia. A suya población ye de 133 habitants (2022) en una superficie de 23,92 km² con una densidat de población de 6 hab/km².

## Referencias
Ultimo tango a Parigi

***Ultimo tango a Parigi*** (títol orichinal en italiano, en aragonés ***Zaguer tango en París***, estrenada en Aragón con o suyo títol traduciu enta lo castellano como ***El último tango en París***) ye una cinta de cine de drama erotico coproducida por o cine francés y lo cine italiano estrenada l'anyo 1972, dirichida por Bernardo Bertolucci seguntes un guión adaptau por él mesmo y por Franco Arcalli (basau en una historia d'o mesmo Bernardo Bertolucci), con una dirección de fotografía de Vittorio Storaro, una banda sonora orichinal de Gato Barbieri y una producción cinematografica d'Alberto Grimaldi ta las productoras *[[Produzioni Europee Associati]]* y *[[Les Productions Artistes Associés]]*. De l'elenco d'actors d'a cinta en fan parte, en os suyos papels principals, Marlon Brando, Maria Schneider, Jean-Pierre Léaud, Maria Michi, Massimo Girotti, Giovanna Galletti y Catherine Allégret.

*Paul* ye un estausunidense de meyana edat que termina de quedar víduo en haber muerto su muller, *Rosa*, y que ye propietario d'un hotel en París. Casualment coincide con *Jeanne *, una choven  parisina, cuan toz dos visitan lo mesmo piso ta logar-lo, y bien luego prencipian una relación basada nomás que en o sexo y de caracter anonimo, en no conoixer cosa l'uno de l'atro. Bel día, cuan ella no deseya tener sexo, él la viola pero ella no se veye capable de rematar a relación. Continan bel tiempo con a relación, dica que *Paul* la remata unilateralment. Tanimientres, cuan se troban casualment una atra vegada en a carrera, *Paul* li proposa tornar en a relación, y li explica la suya vida, incluyindo-ie la muerte d'a suya muller. Tanimientres, en haber perdiu a sensación d'anonimato, *Jeanne* no tiene intrés en reanudar a relación, atamas d'a insistencia de *Paul*.

A cinta s'ambienta en a suya epoca actual (1972) en a ciudat de París, y las suyas escenas se filmoron en cuantas localizacions en ixa mesma capital francesa.

*Ultimo tango a Parigi* ye una cinta que ha recibiu cuantos premios y nominacions, podendo-se destacar una nominación a los Premios Oscar en a suya 46<sup>ena</sup> edición a lo Millor Actor, una atra nominación a lo Millor Director, una atra nominación a los Premios BAFTA en a suya 26<sup>ena</sup> edición a lo Millor Actor y un Premio David de Donatello Especial ta Romy Schneider, compartiu con a suya interpretación en *[[Cari genitori]]* (1973, Enrico Maria Salerno).

## Elenco

## Se veiga tamién
* Cine en 1972.
* Cintas de 1972.

## Referencias
Zulu (cinta de 1964)

:* Iste articlo ye sobre una cinta de cine britanico de cine belico de l'anyo 1964, ta atros usos, se veiga *'Zulu** y **Zulu (cinta)**.

***Zulu*** (títol orichinal en [[Idioma anglés|anglés]], en [[Idioma aragonés|aragonés]] ***Zulu**', estrenada en [[Aragón]] con iste zaguer títol) ye una [[cinta]] de [[cine britanico]] de [[cine belico]] estrenada l'anyo [[1964]], dirichida por [[Cy Endfield]] seguntes un [[guión adaptau]] por él mesmo y por [[John Prebble]] (basau en una historia d'iste zaguero), con una [[banda sonora orichinal]] de [[John Barry]], una [[dirección de fotografía]] de [[Stephen Dade]], una [[producción cinematografica]] de [[Stanley Baker]] y [[Cy Endfield]] ta la [[productora cinematografica]] *Diamond Films*, y que conta con un [[elenco]] d'[[actor]]s formau, en os suyos papels principals, por [[Stanley Baker]], [[Michael Caine]], [[Jack Hawkins]], [[Ulla Jacobsson]], o chefe [[Mangosuthu Buthelezi]] (qui interpreta a [[Cetshwayo]], qui ye lo suyo [[bisavuelo]] materno), [[James Booth]], [[Nigel Green]], [[Paul Daneman]], [[Joe Powell]], [[Ivor Emmanuel]], [[Glynn Edwards]], [[Neil McCarthy]], [[David Kernan]], [[Gary Bond]], [[Peter Gill]], [[Richard Davies]], [[Denys Graham]], [[Patrick Magee]], [[Dickie Owen]], [[Gert van den Bergh]], [[Dennis Folbigge]], [[Larry Taylor]], [[Kerry Jordan]] y [[Harvey Hall]].

Mientres a [[Guerra Anglo-zulú]], dimpués de redotar a l'[[exercito britanico]] en a [[batalla d'Isandlwana]] (feitos narraus en a cinta *Zulu Dawn*, [[1979]], [[Douglas Hickox]]), los soldaus [[zulús]] marchan enta Rorke's Drift, una misión d'o mosén *Otto Witt*, que i vive con su filla *Margareta*, trobando-se amás en ixe lugar una [[Companyía (militar)|companyía]] d'o [[24eno Rechimiento d'Infantería|24<sup>eno</sup> Rechimiento d'Infantería]] (*South Wales Borderers*) mandaus por o tenient [[Gonville Bromhead]] y un chicot grupo de nativos africans d'o *Natal Native Contingent* destinaus a la construcción d'un [[puent]], baixo lo mando d'o tenient d'os *Royal Engineers* [[John Chard]]. Cuan plegan órdens de defender a misión, o tenient Chard prene lo mando en estar un oficial mas antigo que Bromhead y prepara la misión ta resistir l'ataque d'os zulús, en a [[batalla de Rorke's Drift]]. Encara que *mosén Witt* planteyó problemas que provocoron a desmoralización d'os britanicos y la fuyida d'o continchent nativo, Chard preparó con eficacia lo lugar. En a cinta s'amuestran os feitos escaicius con prou exactitut.

A cinta s'ambienta en l'antiga [[Colonia de Natal]] (hue la [[Provincias de Sudafrica|provincia]] de [[KwaZulu-Natal]] en [[Sudafrica]]) os días [[22 de chinero|22]] y [[23 de chinero]] de [[1879]] mientres a [[Guerra Anglo-zulú]], y las suyas escenas se filmoron en cuantas localizacions en [[KwaZulu-Natal]] en Sudafrica, amás d'os *Twickenham Film Studios* en o barrio de [[Twickenham]] en [[Londres]].

*Zulu'' recibió una nominación a los Premios BAFTA (a lo Millor Disenyo de Producción) en a suya 18<sup>ena</sup> edición.

## Elenco

## Se veiga tamién
* Cine en 1964.
* Cintas de 1964.

## Referencias
Ilesia de Santa Euchenia de Roma de Carazo

A **ilesia de Santa Euchenia de Roma de Carazo** u **ilesia de Santa Euchenia de Carazo** ye una ilesia d'estilo renaixentista castellanoleyonesa que se troba en a localidat de Carazo, en a comarca de Sierra de la Demanda y provincia de Burgos. Dende lo punto d'anvista d'a suya adscripción administrativa en a Ilesia Catolica, pende de l'arcipestrau d'La ierra en l'archidiocesi de Burgos.

Ye una ilesia consagrada a Santa Euchenia de Roma construyida mientres o sieglo XVI y ye la ilesia parroquial d'o lugar.

## Descripción
Ye un edificio construyiu en piedra picada que poseye tres naus, con un total de cuatre columnas de forma cilindrica y vuelta de crucería que encara conserva restas de l'antigo artesonau de l'edificio.

A suya cabecera ye d'estilo renaixentista en forma de rectanglo y poseye contrafuertes.

A frontera d'o templo ye en estilo clasicista, con un arco de meyo punto muit lucherament apunchau y con un frontón dencima d'ella.

Adosau a lo templo se troba la suya torre-campanal, con una altaria de tres livels y planta cuadrada.

## Arte mueble
En a ilesia se i conserva un retaulo en fusta policromada d'estilo clasicista que amuestra lo tetramorfos (ye decir, los cuatre evanchelistas), a Mai de Dios con o Nino, Santo Domingo de Silos, Dios y la mesma Santa Euchenia de Roma.

Se i conserva igualment una pila baptismal d'estilo romanico, mesmo que bellas pinturas que tractan d'a vida de Santa Euchenia de Roma, la santa titular d'o templo. Finalment, se i troban tamién bels atros retaulos mas que mas d'estilo barroco, mesmo que bellas piezas d'orfebrería.

## Galería d'imáchens

Imachen:Carazo igrexa.jpg|Anvista d'a cabecera d'o templo.


## Referencias

## Vinclos externos
Progresión d'o récord mundial masculín de maratón

En iste articlo s'amuestra la **progresión d'o récord mundial masculín de [[maratón]]** dende l'anyo 1908 seguntes la *International Amateur Athletic Federation* (hue dita *[[World Athletics]]*), que reconoix y homologa nomás que los récords rechistraus dende 2004, reconoixendo las marcas obtenidas dica 31 d'aviento de 2002 nomás que como "millor actuación mundial", y dende la dita calendata dica lo 31 d'aviento de 2003 como "Millor marca mundial".

D'atra man, cal mencionar a existencia d'una atra asociación, clamada *[[Association of Road Racing Statisticians]]* (ARRS) y que compila estatisticas de cursas en carretera, y que amuestra una progresión diferent d'o récord mundial.

## Progresión

Cal mencional que l'11 d'abril de 2011 l'atleta kenyata Geoffrey Mutai fació un tiempo de 2h03'02" en a Maratón de Boston pero lo suyo récord no fue homologau en no respectar ixa maratón toz os requisitos desichius por l'IAAF; d'una man, o deslivel entre l'inicio y lo final d'a carrera yera de 136 m, estando permitiu nomñas que un deslivel de 42, y d'atra man, ixe día bufaba un fuerte viento favorable a los atletas y seguntes l'IAFF si l'orichen y lo final d'a cursa son puestos diferents, cal parar cuenta d'o viento.

## Notas y referencias
Kufstein

**Kufstein** (en tirolés *Kufschtåa* u tamién *Kopfschtåa* ye una ciudat d'o estau federal de Tirol en Austria que se troba en a buega con Alemanya.

## Puestos d'intrés
* Castiello Kufstein(*Festung Kufstein*).
* Castiello Hohenstaffing (*Schloss Hohenstaffing*).
* Casa d'a ciudat (*Rathaus*).
Gotemburgo

**Gotemburgo** (en sueco *Göteborg*)  ye una ciudat de Suecia que troba en o condau de Västra Götaland. Con una población de 655.100 habitants (2020) ye la segunda ciudat mas poblada d'o país.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:655479
TimeAxis   = orientation:vertical
ScaleMajor = unit:year increment:65547 start:0

BarData=
  bar:1960 text:"1960" 
  bar:1965 text:"1965" 
  bar:1970 text:"1970"
  bar:1975 text:"1975"
  bar:1980 text:"1980"
  bar:1990 text:"1990"
  bar:1995 text:"1995"
  bar:2000 text:"2000"
  bar:2005 text:"2005"
  bar:2010 text:"2010"
  bar:2015 text:"2015"
  bar:2020 text:"2020"

PlotData=
  width:15
  bar:1960 color:brightblue from:0 till:443843
  bar:1965 color:brightblue from:0 till:471619
  bar:1970 color:brightblue from:0 till:485785
  bar:1975 color:brightblue from:0 till:470529
  bar:1980 color:brightblue from:0 till:456684
  bar:1990 color:brightblue from:0 till:465474
  bar:1995 color:brightblue from:0 till:480839
  bar:2000 color:brightblue from:0 till:495822
  bar:2005 color:brightblue from:0 till:510491
  bar:2010 color:brightblue from:0 till:549839
  bar:2015 color:brightblue from:0 till:572799
  bar:2020 color:brightblue from:0 till:655429
 


## Referencias
Västerås

**Västerås**  ye una ciudat de Suecia que se troba en o condau de Västmanland y tien una población de 128.500 habitants (2020).

## Referencias
A Day of Fury

***A Day of Fury*** (títol orichinal en anglés, en aragonés ***Un día de furia***, estrenada en Aragón con iste zaguer títol) ye una cinta de cine estausunidense de cine de western estrenada l'anyo 1956, dirichida por Harmon Jones seguntes un guión adaptau por James Edmiston y Oscar Brodney (basau en una historia de James Edmiston), con una banda sonora orichinal d'Irving Gertz y Henry Mancini, una dirección de fotografía d'Ellis W. Carter y una productora cinematografica de Robert Arthur ta la productora cinematografica *[[Universal Pictures]]*. L'elenco d'a cinta se composa, en os suyos papels principals, por os actors Dale Robertson, Mara Corday, Jock Mahoney, Carl Benton Reid, Jan Merlin, John Dehner, Dee Carroll, Sheila Bromley, James Bell, Dani Crayne, Howard Wendell, Charles Cane, Phil Chambers, Sydney Mason y Helen Kleeb.

*Jagade* ye un pistolero que en o suyo viache troba a un hombre que se troba preto y decide aduyar-lo, conseguindo matar a qui l'atacaba. En rematar, conoix que l'hombre a qui ha aduyau ye lo "sheriff" de West End y que va a tornar en a ciudat ta casar-se con *Sharman Fulton*, qui resulta estar una antiga novia de *Jagade*. En conoixer a noticia, iste marcha enta lo pueblo, trobando a la novia asperando en a ilesia chunto con o mosén y los convidaus a la voda. *Jagade* se moca d'ella y la suya actitut respective d'os habitants d'o lugar fa que en plegar o "sheriff" li demanen que l'arreste, pero iste se niega en no trobar garra motivo legal ta fer-lo y amás porque li ha dito a *Jagade* que ye en deuda con él. *Jagade* aproveita ta forzar a situación en provocando a las fuerzas vivas d'a ciudat, conseguindo que lo saloon ubra los domingos y que i tornen as bailarinas a qui ixas fuerzas vivas heban feito fuera. Tanimientres, as fuerzas vivas reaccionan, mesmo menazando con a violencia, y lo "sheriff" se veye obligau a fer cara a los habitants. *Sherman* va a l'hotel a on ye *Jagade* ta demanar-li que albandone la ciudat, pero lo *chuez John J. McLean* l'ha visto dentrar-ie y reacciona mal, porque *Sherman* ye una antiga bailarina de "saloon" y lo chuez la heba aculliu en a suya casa en considerar-la redimida. Como creye que ha tornau a la mala vida, la fa fuera d'a suya casa y se veye obligada a tornar en casa de *Jagade*. Iste accepta acullir-la pero desiche que recupere lo suyo antigo vestiu royo de bailarina. D'atra man, *Jagade* humilia a *Timmons*, la mayestra d'o lugar, qui s'heba enamorau d'él, fendo que la mesacha s'enforque. Como lo "sheriff!" heba disparau a lo chuez en a suya man cuan *Jagade* lo provocaba ta matar-lo, encara que con a intención d'evitar que *Jagade* lo matase, lo chuez heba ordenau lo suyo arresto, y agora ye zarrau en a garchola. Pero en constatar que lo "sheriff" ye lo solo hombre capable de vencer a *Jagade*, ordena que sía liberau.

A cinta s'ambienta en bel puesto indeterminau d'o Far West d'Estaus Unius y en bel momento tamién indeterminau d'o sieglo XIX, y las suyas escenas se filmoron en os *[[Universal Studios]]* en Universal City en California.

## Elenco

## Se veiga tamién
* Cine en 1956.
* Cintas de 1956.

## Referencias
Progresión d'o récord mundial masculín de 110 metros cletas

En iste articlo s'amuestra la **progresión d'o récord mundial masculín de [[110 metros cletas]]** dende l'anyo 1912 seguntes la *International Amateur Athletic Federation* (hue dita *[[World Athletics]]*), que reconoix y homologa los récords rechistraus dende 1908.

## Progresión
### Cronometrau manualment

### Cronometrau electronicament

## Vinclos externos
*  Progresión d'o récord mundial masculín de 110 metros cletas en *worldathletics*.
Progresión d'o récord mundial masculín de 3.000 metros obstaclos

En iste articlo s'amuestra la **progresión d'o récord mundial masculín de [[3.000 metros obstaclos]]** dende l'anyo 1954 seguntes la *International Amateur Athletic Federation* (hue dita *[[World Athletics]]*), que reconoix y homologa nomás que los récords rechistraus dende ixe anyo.

## Progresión

## Notas y referencias

## Vinclos externos
*  Progresión d'o récord mundial masculín de 3.000 metros obstaclos en *worldathletics*.
Larix decidua

A **cienmelicera** u **cimilicera** (  (Mill., 1768)), tamién conoixida como **lárix europeu**, ye una planta d'a orden d'os *[[Pinales]]* y familia *[[Pinaceae]]* que ye nativa d'as montanyas d'Europa central, os Alpes y los Carpatos, asinas como en o Pireneu, con poblacions dispersas en as tierras baixas d'o norte de Polonia y lo sud de Lituania. Ye ampliament naturalizada en Escandinavia. S'ha confirmau que la suya esperanza de vida ye cercana a los 1000 anyos.
 
## Notas


## Referencias

## Vinclos externos
Physeter macrocephalus

O **cachalot** ( (Linnaeus, 1758)) ye una especie de mamifero marín d'a orden d'os *[[Artiodactyla]]* y familia *[[Physeteridae]]* que vive en toz os oceanos, fueras d'en a zona arctica y habita sobre tot en as mars tropicals y templadas. Son migratorios. S'endrezan enta l'ecuador durant a epoca reproductora y acuden a latituz mas elevadas pa alimentar-se.
 
## Referencias

## Vinclos externos
Paullinia cupana

A **guaraná** ( (Kunth, 1821)) ye una planta d'a orden d'os *[[Sapindales]]* y familia *[[Sapindaceae]]* que ye nativa d'a zona de l'Amazonas y conoixida per l'alto conteniu d'estimulants en os suyos fruitos.
 
## Referencias

## Vinclos externos
Kiss Me, Stupid

***Kiss Me, Stupid*** (títol orichinal en anglés, en aragonés ***Besa-me, ababol***, estrenada en Aragón con o suyo títol traduciu enta lo castellano como ***Bésame, tonto***) ye una cinta de cine estausunidense de comedia romantica estrenada l'anyo 1964, dirichida por Billy Wilder seguntes un guión adaptau por él mesmo y por I.A.L. Diamond (basau en una historia d'Anna Bonacci), con una banda sonora orichinal d'André Previn, una dirección de fotografía de Joseph LaShelle y una producción cinematografica a lo cudiau de Billy Wilder ta la productora cinematografica *[[The Mirisch Corporation]]*. Fan parte de l'elenco d'actors d'a cinta, en os suyos papels principals, Dean Martin, Kim Novak, Ray Walston, Felicia Farr, Cliff Osmond, Barbara Pepper, Doro Merande, Howard McNear, Tom Nolan, Alice Pearce, John Fiedler, Cliff Norton, Mel Blanc y Henry Gibson.

*Dino* ye un cantaire bien conoixiu no nomás que por as suyas cualidaz como tal, so que tamién por a suya fama de conqueridor de mullers. Bel día ye conducindo lo suyo luxoso automóbil, un *[[Dual-Ghia]]* marchando dende las Vegas enta Los Angeles y por un problema en a carretera se veye obligau a fer servir un esbarre, plegando en o lugar de Climax, en Nevada, a on i viven dos amigos compositors, *Barney Millsap*, qui treballa en una benzinera, y *Orville J. Spooner*, un profesor de piano con problemas por a suya zelosía. L'auto de *Dino* amenista benzina y s'atura en a benzinera de *Barney* ta repostar. Cuan iste lo reconoix, decide provocar una avería en l'auto ta que asinas se veiga obligau a romanir en o lugar y poder-le amostrar as suyas composicions. Finalment, consiguen que *Dino* accepte asperar que pleguen uns recambios ta lo suyo auto, ahuespando-se en casa d*'Orville*. Tanimientres, cuan iste conoix que *Dino* amenista fer l'amor cada nueit con una muller ta no tener dolor de cabeza, decide organizar una discusión con su muller ta que marche enta casa de su mai y *Barney* contracta a una prostituta, *Polly*, qui treballa en un local en l'arrabal d'a ciudat y vive en una autocaravana. *Orville* presenta a *Polly* a *Dino* como si estase la suya muller, pero cuan iste principia a amostrar intrés en ella, siente tamién zelosía y fa fuera a *Dino*, dirichindo-lo enta lo local a on treballa *Polly*, qui se queda con *Orville*. Tanimientres, *Zeida*, la verdadera muller, ha marchau chustament enta ixe local a beber, s'ha zafumau y la han convidau a descansar en l'autocaravana de *Polly*. Cuan *Dino* plega en o lugar, li recomanan chustament a *Polly* como una polida muller y l'adrezan enta l'autocaravana a on ye *Zeida*.

*Kiss Me, Stupid* s'ambienta en a suya epoca actual (1964) en Nevada, y las suyas escenas se filmoron en Los Angeles y Twentynine Palms (California) y en Las Vegas y Tonopah (Nevada), amás d'en os *[[Samuel Goldwyn Studios]]* en [West Hollywood (California)|[West Hollywood]] y los *[[Universal Studios]]* en Universal City en California.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
Desire (cinta de 1936)

:*Iste articlo ye sobre una cinta de cine estausunidense de cine de comedia romantica y policiaca; ta atros usos, se veiga *'Desire** y **Desire (cinta)***.

***Desire*** (títol orichinal en [[Idioma anglés|anglés]], en [[Idioma aragonés|aragonés]] ***Deseyo***, estrenada en [[Aragón]] con o suyo titol traduciu enta lo [[Idiom castellano|castellano]] como ***Deseo**') ye una cinta de cine de comedia romantica y policiaca estrenada l'anyo 1936, dirichida por Frank Borzage seguntes un guión adaptau por Edwin Justus Mayer, Waldemar Young y Samuel Hoffenstein (basau en una historia de Hans Székely y Robert A. Stemmle), con una banda sonora orichinal de Frederick Hollander, una dircción de fotografía de Charles Lang y Victor Milner, una producción cinematografica de Frank Borzage y Ernst Lubitsch ta la productora cinematografica *[[Paramount Pictures]]* y un elenco composau por Marlene Dietrich, Gary Cooper, John Halliday, William Frawley, Ernest Cossart, Akim Tamiroff, Alan Mowbray y Zeffie Tilbury, entre d'atros actors.

*Madeleine de Beaupré* ye una emplumadora que ha conseguiu enganyuzar a un choyero de París ta levar-se un valuroso collar de perlas y fuye en o suyo automóbil enta Espanya. D'atra man, *Tom Bradley* ye un incheniero estausunidense que tamién treballa en París y a qui la suya empresa li ha concediu quince días de vacanzas, que ha deidiu pasar en Espanya. Toz dos coinciden en o camín por una avería de l'auto de *Madeleine* y *Tom* s'intresa bien luego por ella, encara que ella lo refusa. Cuan tornan a coindidir en a duana, en veyer que rechistran a los viacheros, *Madeleine* amaga lo collar en a buchaca d'a chupa de *Tom*, y en trescuzar a muga li roba l'auto y fuye, creyendo que en l'auto ye la chupa con a choya. Pero cuan plega en Sant Sabastián descubre que *Tom* heba cambiau de chupa y lo collar no ye en l'auto. *Tom* denuncia a la Policía espanyola lo robo de l'auto y tot apunta a que l'autora ye *Madeleine*, qui se fa pasar por una noble rusa acompanyada de su tío, *Carlos*, qui en realidat ye lo suyo complice. Cuan compreban que *Tom* no sabe que leva lo collar, *Carlos* l'indemniza por o robo de l'auto ta preber de recuperar a choya, y finalment consigue apropiar-se'n. Tanimientres, poquet a poquet *Madeleine* se ye enamorando de *Tom*, y finalment prencipian a festechar, con a cual cosa *Madeleine* decide recuperar o collar en mans de *Carlos* ta tornar-lo a lo choyero a qui l'heba robau.

*Desire* s'ambienta en a suya epoca actual (1936) en París y Sant Sabastián y las suyas escenas se filmoron en Sant Sabastián en Espanya, en Francia y en o rancho Iverson en Los Angeles en Estaus Unius, amás d'en os *[[Paramount Studios]]* en Los Angeles.

## Elenco

## Se veiga tamién
* Cine en 1936.
* Cintas de 1936.

## Referencias

## Vinclos externos
Jour J (cinta de 2017)

:*Iste ye un articlo sobre una cinta francesa de cine de comedia dramatica estrenada en 2017; ta atros usos, se veiga *'Jour J***.

***Jour J*** (títol orichinal en [[Idioma francés|francés]], en [[Idioma aragonés|aragonés]] ***Día D***, estrenada en [[Aragón]] con o títol en [[Idioma anglés|anglés]] de ***Wedding Planner***, en aragonés ***A planificadora de vodas**'') ye una [[cinta]] de [[cine francés]] de [[cine de comedia]] [[Cine de drama|dramatica]] estrenada l'anyo [[2017]], dirichida por [[Reem Kherici]] seguntes un [[guión adaptau]] por ella mesma y por [[Stéphane Kazandjian]] basada en una idea doa mesma Reem Kherici, con una [[banda sonora orichinal]] de [[Laurent Aknin]], una [[dirección de fotografía]] de [[Pierre-Hugues Galien]], una [[producción cinematografica]] d'[[Éric Altmayer]] y [[Nicolas Altmayer]] ta las [[Productora cinematografica|productoras]] ''[[Mandarin Cinéma]]'', ''[[Gaumont]]'' y ''[[France 2 Cinéma]]'' y un [[elenco]] d'o cual en fan parte, en os suyos papels principals, os [[actor]]s [[Reem Kherici]], [[Nicolas Duvauchelle]], [[Sylvie Testud]], [[Julia Piaton]], [[François-Xavier Demaison]], [[Chantal Lauby]] y [[Lionnel Astier]].

''Mathias'' vive en [[París]] y ye la parella d**Alexia*, pero tien una aventura con *Juliette*, que ye una [[organizadora de vodas]]. Cuan *Alexia* troba una tarcheta de visita de *Juliette* entre las pertenencias de *Mathias*, creye que iste tien a intención de casar-se con ella, y contacta con *Juliette* ta que organize la [[voda]]. En ixas condicions, *Mathias* se troba en una crucillada: no puet decir-le a *Alexia* que la suya intención no yera pas de casar-se porque se descubriría la suya infidelidat, y se veye obligau a trobar-se convivindo bien amán de *Juliette* con a preparación d'a voda, amás de que cada vegada s'intresa mas por ella, sentindo-se cada vegada mas distant d'a suya parella. Finalment, *Alexia* ha preparau una estada de toz tres en casa de su [[pai]] ta organizar a voda en ixe lugar, pero por un chicot accident ha de marchar, deixando solos a *Mathias* y *Juliette'' ta que rematen os preparativos y tornando ella en París.

A cinta s'ambienta en a suya epoca actual (2017) en París y en bel atro puesto de Francia y las suyas escenas se filmoron en París, en Saint-Mandé (Val d'o Marne), Sceaux (Altos d'o Sena) y Écouen (Val de l'Oise) en Francia.

## Elenco

## Se veiga tamién
* Cine en 2017.
* Cintas de 2017.

## Referencias
Selección masculina de fútbol de Grecia

A **selección masculina de fútbol de Grecia** (en griego y alfabeto griego *Εθνική Ελλάδος*, en alfabeto latino *Ethniki Ellados*) ye l'equipo masculino nacional de fútbol de Grecia. Os suyos títols incluyen una Eurocopa (2004).

## Vinclos externos
* 
*  Sitio web oficial de l'equipo nacional portugués.
Capiella de Sant Pascual Bailón pa l'Adoración Perpetua d'a Eucaristía

A **capiella de Sant Pascual Bailón pa l'Adoración Perpetua d'a Eucaristía de Zaragoza** ye una capiella que se troba en Zaragoza (Comarca Central, Aragón). Perteneixe a l'arcipestrau de Santa Engracia .

## Historia

Inaugurada o 30 de chunio de 2011 por l'alavez arcebispe de Zaragoza Manuel Ureña Pastor, estió una d'as primeras capiellas de l'Adoración Perpetua d'Espanya.

## Descripción
Situada en a plaza d'a Seu, se troba ubierta as 24 horas d'o día mientres 362 días a l'anyo (ye zarrada nomás en as horas que van dende o meyodía d'o Chueves Santo dica o Dominche de Pascua), lo que la fa la unica en Aragón que ofreixe iste servicio.

A chicota capiella ye adedicada a sant Pascual Bailón, santo aragonés naixiu de Torre Fermosa, qui seguntes a tradición teneba una gran devoción por a Eucaristía.

## Referencias
Ilesia de Sant Chusep de Calasanz de Zaragoza

A **ilesia de Sant Chusep de Calasanz de Zaragoza** ye una ilesia que se troba en Zaragoza (Comarca Central, Aragón). Perteneixe a l'arcipestrau de Santa Engracia .

Ye adedicada a l'aragonés sant Chusep de Calasanz, fundador d'a orden d'os Escolapios y se troba en os baixos d'o Colechio Calasancio de Zaragoza.

## Referencias

## Vinclos externos
*  Web d'o Colechio Calasancio de Zaragoza
*  Ficha en gcatholic.org
Ilesia de Sant Vicent Mártir de Salas Baixas

A **ilesia de Sant Vicent Mártir de Salas Baixas** ye una ilesia d'estilo barroco perteneixient a la diocesi de Balbastro-Monzón y l'arcipestrau de Semontano y situada en o lugar de Salas Baixas, en a comarca d'o Semontano de Balbastro, en a provincia de Uesca (Aragón). Ye adedicada a sant Vicent mártir.

## Historia
A ilesia d'estilo barroco fue construyida entre os sieglos XVII-XVIII

En o suyo su interior se troba apedecau don Félix Guillermo Rebolledo de Palafox, sinyor de Salas Altas, Salas Baixas, Alazán y Aguilar y tartaravuelo de José Rebolledo de Palafox y Melci, Capitán Cheneral d'Aragón y defensor d'a ciudad de Zaragoza en os Seches de 1808.

## Descripción
Ye un edificio d'una sola nau cubierta con vuelta de meyo canyón con crucero cubierto con cupula.

## Referencias

## Vinclos externos

*  En campaners.com
*  Ficha en gcatholic.org